বালকবেলার কথা লিখতে গিয়ে সৈয়দ মনোয়ার আলী লিখছেন, পশ্চিমবঙ্গের সব গ্রাম আর দশটা গ্রামের মতোই। তবু নানিবাড়ির গ্রাম উনাকে দারুণ টানতো। খুবই ভালো লাগতো নানিবাড়ি। কারণ নানি কখনো মা-আববার মতো বকাঝকা করতেন না। শাসন করতেন না। ‘পড়াশুনা কর পড়াশুনা কর’ বল বাড়ি মাথায় করতেন না। বালক মনোয়ার নানাবাড়িতে ভরদুপুর বেলা না ঘুমিয়ে ফড়িং ধরার জন্য ছোটাছুটি করে ঘর্মাক্ত হওয়ার মতো গুরুত্বপূর্ণ কাজ করতে পেরেছেন। আহ্! কী আনন্দ। কী স্বাধীনতা।